b'\n_START_ARTICLE_\nKTM (yritys)\n_START_SECTION_\nKilpaurheilu\n_START_PARAGRAPH_\nSittemmin KTM on siirtynyt my\xc3\xb6s moottoriurheilun puolelle. Erityisesti se on saavuttanut suosiota Pariisi\xe2\x80\x93Dakar-aavikkorallissa, jossa sen py\xc3\xb6rill\xc3\xa4 on otettu nyt 9 voittoa per\xc3\xa4kk\xc3\xa4in (2001-2010, -08 kisa peruttiin). 2003 l\xc3\xa4htien KTM on osallistunut my\xc3\xb6s MotoGP-sarjaan. Suomalainen Mika Kallio ajoi Red Bull KTM-tallissa vuoteen 2008. Suurimmat menestyksens\xc3\xa4 merkki on kuitenkin saavuttanut endurossa ja motocrossissa. 1990-luvun loppupuolella KTM nousi motocrossin MM-sarjassakin varteenotettavaksi japanilaismerkkien haastajaksi. 2000-luvulla merkill\xc3\xa4 on saavutettu lajeissa lukuisia maailman-, Euroopan-, Pohjoismaiden ja Suomenmestaruuksia._NEWLINE_Vuosikymmenen puoliv\xc3\xa4liss\xc3\xa4 kilpailumenestys on nostanut KTM:n enduro- ja motocrosspy\xc3\xb6r\xc3\xa4t monessa Euroopan maassa myynniss\xc3\xa4 jo japanilaismerkkien ohi. KTM-tallissa ajoi kaudella 2008 11-kertainen maailmanmestari sek\xc3\xa4 2-kertainen GNCC-sarjan mestari Juha Salminen sek\xc3\xa4 viisinkertainen maailmanmestari Samuli Aro. Salmisen ja Aron j\xc3\xa4lkeen menestynein endurokuljettaja on Marko Tarkkala. Menestynein ulkomaalainen on kaksinkertainen maailmanmestari Ivan Cervantes.'